CELEX: 62011CJ0352
Language: et
Date: 2012-05-24
Title: Euroopa Kohtu otsus (kaheksas koda), 24.5.2012.#Euroopa Komisjon versus Austria Vabariik.#Liikmesriigi kohustuste rikkumine – Keskkond – Direktiiv 2008/1/EÜ – Saastuse kompleksne vältimine ja kontroll – Olemasolevatele käitistele loa andmise nõuded – Kohustus tagada selliste käitiste käitamine vastavalt selle direktiivi sätetele.#Kohtuasi C-352/11.

Euroopa Kohtu (kaheksas koda) 24. mai 2012. aasta otsus – komisjon vs. Austria
      (kohtuasi C‑352/11)
      Liikmesriigi kohustuste rikkumine – Keskkond – Direktiiv 2008/1/EÜ – Saastuse kompleksne vältimine ja kontroll – Olemasolevatele käitistele loa andmise nõuded – Kohustus tagada selliste käitiste käitamine vastavalt selle direktiivi sätetele
      1.                     Liikmesriigi kohustuste rikkumise hagi – Põhjendatuse kontrollimine Euroopa Kohtu poolt – Arvesse võetav olukord – Olukord
            põhjendatud arvamuses määratud tähtaja lõpul (ELTL artikkel 258) (vt punkt 9)
      2.                     Liikmesriigid – Kohustused – Direktiivide täitmine – Osaline täitmine – Kohustuste rikkumine (ELTL artikkel 258) (vt punkt 11)
      3.                     Liikmesriigid – Kohustused – Direktiivide täitmine – Kohustuste rikkumine – Siseriiklikul õigusel põhinev õigustus – Vastuvõetamatus
            (ELTL artikkel 258) (vt punkt 13)
      Ese
      
         
               Liikmesriigi kohustuste rikkumine – Euroopa Parlamendi ja nõukogu 15. jaanuari 2008. aasta direktiivi 2008/1/EÜ saastuse kompleksse
                  vältimise ja kontrolli kohta (ELT L 24, lk 8) artikli 5 lõike 1 rikkumine – Olemasolevate käitiste kohta lubade väljastamise
                  tingimused – Kohustus tagada, et nimetatud käitisi kasutatakse kõnelauses direktiivis kehtestatud nõudeid järgides.
               
            Resolutsioon
      
         
                  1.
               
               
                  
               
               
                  	Kuna Austria Vabariik ei võtnud vajalikke meetmeid, et tagada seda, et pädevad asutused hoolitsevad Euroopa Parlamendi ja
                     nõukogu 15. jaanuari 2008. aasta direktiivi 2008/1/EÜ saastuse kompleksse vältimise ja kontrolli kohta, artiklite 6 ja 8 kohaste
                     lubade abil või tingimuste uuesti läbivaatamise või vajaduse korral nende ajakohastamise abil selle eest, et olemasolevad
                     käitised tegutsevad vastavuses selle direktiivi artiklite 3, 7, 9, 10, 13, artikli 14 punktide a ja b ning artikli 15 lõike 2
                     nõuetega, on Austria Vabariik rikkunud selle direktiivi artikli 5 lõikest 1 tulenevaid kohustusi.
                  
               
            
         
                  2.
               
               
                  
               
               
                  	Mõista kohtukulud välja Austria Vabariigilt.